Ref. COMM(24)02206 18/07/2024

Declarație

Prima reacție a Copa și Cogeca la realegerea dnei Ursula von der Leyen și la prezentarea foii sale de parcurs pentru 2029

Astăzi Ursula von der Leyen a fost realeasă cu un număr confortabil de voturi în fruntea Comisiei Europene, pentru un al doilea mandat, până în 2029. Copa și Cogeca o felicită pentru că a fost realeasă și pentru [**prezentarea programului său de lucru**](https://commission.europa.eu/document/download/e6cd4328-673c-4e7a-8683-f63ffb2cf648_en?filename=Political%20Guidelines%202024-2029_EN.pdf). Conform [**celor anunțate la începutul acestei săptămâni,**](https://x.com/COPACOGECA/status/1813155954990453077) speram sp auzim cuvinte și fapte pentru agricultură în cadrul primei adresări în fața Parlamentului, și într-adevăr am auzit cuvinte cheie și primi pași în față!

Contrastul cu anul 2019 a fost puternic în această dimineață, agricultura având încă o dată un rol important în discursul președintei Comisiei. Această atenție acordată sectorului s-a regăsit și în reacțiile tuturor partidelor politice.

Logic, agricultura se numără printre cei șapte piloni ai programului de lucru prezentat în această dimineață de președinta realeasă a Comisei. Agricultura este luată în considerare ca „*un activ și un mijloc strategic, iar Europa este vitală pentru securitatea alimentară mondială*”. Am făcut campanie pentru repoziționarea strategică și ne bucurăm că așa se și întâmplă. Dacă direcția strategică este clară, acum mai este nevoie doar ca viziunea să devină o acțiune concretă.

În acest sens, Ursula von der Leyen a anunțat prezentarea unei „*viziuni pentru agricultură și alimentație*” în primele 100 de zile ale mandatului. Viziunea se bazează pe eforturile desfășurate în cadrul dialogului strategic inițiat la începutul acestui an, unde Copa, Cogeca și Geopa participă în mod activ.

Luăm notă de argumentele puternice aduse de Ursula von der Leyen pentru a pune capăt anumitor practici comerciale neloiale în Europa, sprijinind competitivitatea și inovația în sectorul agroalimentar (inclusiv pentru cooperative) și asigurând un trai decent pentru fermieri. Dar, sperăm să vedem clarificări și acțiuni pe termen scurt suplimentare, în special pentru rolul jucat de agricultură în viitorul colegiu al comisarilor, nivelul de ambiții din bugetul PAC, importanța agriculturii în politica comercială europeană sau modul în care Comisia intenționează să „*răsplătească fermierii care lucrează cu natura*” și să abordeze problema reînnoirii generaționale în agricultură.

**-SFÂRȘIT-**

În curând, vor fi disponibile traducerile în DE, ES, FR, IT, PL și RO pe site-ul Copa-Cogeca.

Despre noi - Copa și Cogeca reprezintă vocea unită a agricultorilor și a cooperativelor agricole din Uniunea Europeană. Împreună, ne asigurăm că agricultura UE este durabilă, inovatoare și competitivă, garantând siguranța alimentară pentru cinci sute de milioane de oameni din ansamblul Europei. >>> Pentru mai multe informații [www.copa-cogeca.eu](http://www.copa-cogeca.eu)

Pentru informații suplimentare, vă rugăm contactați:

|  |  |
| --- | --- |
|  | Jean-Baptiste Boucher  Director Comunicare  +32 474 84 08 36  jean-baptiste.boucher@copa-cogeca.eu |

Listă de adrese comunicat de presă

**Dezabonare**

**Abonați-vă**